## El Consell aprova el contracte per al subministrament de gas natural als centres dependents de la Conselleria de Sanitat

*** La finalitat és proveir de gas natural els centres sanitaris perquè disposen de calefacció i aigua calenta
* El valor estimat del contracte ascendix a 16,3 milions d’euros sense IVA pels dos anys de duració**

El Consell ha aprovat el contracte per al subministrament de gas natural als centres dependents de la Conselleria de Sanitat amb la finalitat de garantir que disposen de calefacció i aigua calenta en les instal·lacions i que compten amb sistemes de producció de calor per a atendre les necessitats sanitàries.

El valor estimat del contracte ascendix a 16,3 milions d’euros sense IVA pels dos anys de duració.

L’expedient s’ha dividit en tres lots que preveuen el subministrament de gas natural a centres sanitaris de la Conselleria de Sanitat i inclouen els dos consorcis, el Consorci Hospitalari Provincial de Castelló i el Consorci Hospital General de València.

A més, s’hi han inclòs també els centres sanitaris dels departaments de salut de Manises i Dénia, en assumir la Conselleria de Sanitat la gestió directa de tots dos departaments.

D’altra banda, a través d’este expedient de contractació es regulen, es definixen i s’establixen els paràmetres i les característiques que han de regir en el subministrament de gas natural, un dels combustibles amb menys impacte mediambiental. En este sentit, es facturarà mensualment el consum real de gas natural d’acord amb la tarifa corresponent a cada moment.

Fecha: 21/06/2024